**VIEŠOJI ĮSTAIGA**

 **LAZDIJŲ SAVIVALDYBĖS**

**PIRMINĖS SVEIKATOS PRIEŽIŪROS CENTRAS**

**AIŠKINAMASIS RAŠTAS**

**PRIE 2020 M. METINIŲ FINANSINIŲ ATASKAITŲ RINKINIO**

**I. BENDROJI DALIS**

 Viešoji įstaiga Lazdijų savivaldybės pirminės sveikatos priežiūros centras (toliau – Įstaiga) Juridinių asmenų registre įregistruota 2001 m. rugsėjo 28 d. Registracijos pažymėjimo Nr. 023312.

 Įstaigos kodas 165245564.

 Įstaigos buveinė: Kauno g. 8, 67128 Lazdijai.

 Įstaigos finansiniai metai: sausio 1 d. – gruodžio 31 d.

 Įstaigos veiklos laikotarpis - neribotas.

 Įstaiga yra Lietuvos nacionalinės sveikatos sistemos iš valstybės ir Lazdijų rajono savivaldybės turto bei lėšų įsteigta viešoji sveikatos priežiūros ne pelno įstaiga, teikianti asmens sveikatos priežiūros paslaugas pagal sutartis su užsakovais.

 Įstaiga savo veikoje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos sveikatos priežiūros įstaigų įstatymu, Lietuvos Respublikos sveikatos sistemos įstatymu, Lietuvos Respublikos viešųjų įstaigų įstatymu, Lietuvos Respublikos sveikatos draudimo įstatymu, Lietuvos Respublikos Vyriausybės nutarimais, Lietuvos medicinos ir higienos normomis, Sveikatos priežiūros metodika, kitais teisės aktais bei Įstaigos įstatais.

 Įstaiga yra ribotos civilinės atsakomybės viešasis juridinis asmuo, turintis ūkinį, finansinį, organizacinį ir teisinį savarankiškumą, savo antspaudą, sąskaitas bankuose. Įstaiga yra paramos gavėja.

 Įstaiga yra ne pelno Įstaiga, o gautas pajamas naudoja tik įstatymuose ir kituose teisės aktuose nustatyta tvarka.

 Įstaigos teisinė forma – viešoji įstaiga.

 Įstaigos savininkė (dalininkė) yra Lazdijų rajono savivaldybė, kodas 111106842. Lazdijų rajono savivaldybės, kaip Įstaigos savininkės, teises ir pareigas Įstaigoje įgyvendina Lazdijų rajono savivaldybės taryba.

 Įstaiga kontroliuojamų ar asocijuotų subjektų neturi.

 Įstaiga yra ribotos turtinės atsakomybės. Įstaiga pagal savo prievoles atsako tik jai nuosavybės teise priklausančiu turtu.

 Įstaigos struktūra: administracija, Lazdijų bendrosios praktikos gydytojo kabinetas (Kauno g. 8, Lazdijai), Veisiejų ambulatorija (Vilties g. 22, Veisiejai, Lazdijų r. sav.), Kapčiamiesčio bendrosios praktikos gydytojo kabinetas (Taikos g. 11, Kapčiamiestis, Lazdijų r. sav.), stacionarus Avižienių (Avižienių k., Šlavantų sen., Lazdijų r. sav.) ir mobilūs Gudelių, Dainavos, Varviškės, Viktarinos medicinos punktai.

 2020 m. vidutinis metinis darbuotojų skaičius – 26 žmonės, 2019 m. – 26 žmonės. Visi Įstaigos darbuotojai dirba pagal darbo sutartis. Valstybės tarnautojų Įstaiga neturi.

 Įstaigos tikslai, uždaviniai ir veiklos sritys išdėstyti Įstaigos įstatuose.

 Pagrindinis Įstaigos veiklos tikslas - gerinti Lietuvos gyventojų sveikatą, sumažinti gyventojų sergamumą ir mirtingumą, kokybiškai teikti sveikatos priežiūros paslaugas.

 Pagrindiniai Įstaigos veikos uždaviniai: organizuoti ir teikti kvalifikuotas pirminės asmens sveikatos priežiūros paslaugas. Įstaiga teikė šias pirminės ambulatorinės asmens sveikatos priežiūros paslaugas: šeimos medicinos – šeimos gydytojo, vidaus ligų gydytojo, vaikų ligų gydytojo, gydytojo akušerio ginekologo, gydytojo chirurgo, bendrosios praktikos gydytojo odontologo, bendrosios praktikos slaugos, bendruomenės slaugos, akušerio praktikos.

 Įstaiga turi organą – visuotinį dalininkų susirinkimą, valdymo organą – administraciją, administracijos vadovą – direktorių, kurį viešo konkurso tvarka skiria ir atleidžia iš pareigų Lazdijų rajono savivaldybės meras

2020 m. balandžio 3 d. Lazdijų rajono savivaldybės mero potvarkiu Nr. 8P-53 „Dėl Aušros Dainauskienės skyrimo į pareigas“, nuo 2020 m. balandžio 6 d. penkerių metų laikotarpiui Įstaigos direktore skirta Aušra Dainauskienė. Iki tos dienos direktoriaus pareigas 2019 m. gegužės 29 d. Lazdijų rajono savivaldybės mero potvarkiu Nr. 8P-55 „Dėl pavedimo eiti direktoriaus pareigas“ laikinai ėjo Vitalija Gradeckienė, viešosios įstaigos „Lazdijų savivaldybės pirminės sveikatos priežiūros centras“ vidaus ligų gydytoja.

Įstaigos apskaitą tvarko vyriausioji buhalterė Rasuolė Mikelskienė.

Įstaigos veiklos ataskaitos teikiamos už pilnus 2020 finansinius metus.

 2020 m. finansinėse ataskaitose duomenys pateikiami Lietuvos Respublikos piniginiais vienetais – eurais.

 Įstaigos lėšų šaltiniai: privalomojo ir savanoriškojo sveikatos draudimo lėšos pagal sveikatos priežiūros sutartis su Vilniaus teritorine ligonių kasa, Lazdijų rajono savivaldybės sveikatos priežiūros programų lėšos, lėšos, gautos iš fizinių ir juridinių asmenų už suteiktas sveikatos priežiūros paslaugas ar sutartus darbus, lėšos, gaunamos kaip parama, kitos teisėtai įgytos lėšos.

1. **APSKAITOS POLITIKA**

 Pagrindiniai apskaitos politikos principai, pritaikyti, rengiant finansinę atskaitomybę

**2.1. Finansinių ataskaitų forma**

 Finansinės ataskaitos parengtos, vadovaujantis Lietuvos Respublikos buhalterinės apskaitos įstatymu, Lietuvos Respublikos viešųjų įstaigų įstatymu, Viešojo sektoriaus apskaitos ir finansinės atskaitomybės standartais (VSAFAS).

 Įstaigos apskaitoje ūkinės operacijos ir įvykiai registruojami ir finansinių ataskaitų rinkinys rengiamas, taikant bendruosius apskaitos principus: subjekto, veiklos tęstinumo, periodiškumo, pastovumo, piniginio mato, kaupimo, palyginimo, atsargumo, neutralumo, turinio viršenybės prieš formą.

 Įstaigoje VSAFAS pradėti taikyti nuo 2010 m. sausio 1 d. 2010 m. sausio 7 d. vyriausiojo gydytojo įsakymu Nr. ĮV-2.1.3. patvirtintas Individualus Įstaigos sąskaitų planas; juo vadovaujamasi, tvarkant apskaitą nuo 2010 m. sausio 1 d. 2010 m. balandžio 8 d. Įstaigos vyriausiojo gydytojo įsakymu Nr. ĮV-12.2. patvirtinta Įstaigos Apskaitos politika.

 Apskaitos politika užtikrina, kad apskaitos duomenys atitiktų kiekvieno taikytino VSAFAS reikalavimus, siekiant užtikrinti, kad Įstaigos finansinė būklė, finansavimas, gaunamos pajamos ir patiriamos sąnaudos būtų tiksliai ir teisingai parodytos finansinėje apskaitoje ir ataskaitose, kaip to reikalauja Lietuvos Respublikos teisės aktai bei VSAFAS nuostatos.

 Apskaitos politika apima ūkinių operacijų ir įvykių pripažinimo, įvertinimo ir apskaitos principus , metodus, taisykles.

 Finansinių ataskaitų rinkinys už 2020 finansinius metus pateiktas, vadovaujantis Lietuvos Respublikos viešojo sektoriaus apskaitos ir finansinės atskaitomybės 1-uoju standartu ,,Informacijos pateikimas finansinių ataskaitų rinkinyje“, kuris patvirtintas 2007 m. gruodžio 28 d. Lietuvos Respublikos finansų ministro įsakymu Nr.1K-388 (galiojanti suvestinė redakcija 2019-01-05).

 Reikšmingų įvykių, kurie įtakotų Įstaigos veiklą nuo pradinės ataskaitos sudarymo iki metinio finansinių ataskaitų rinkinio sudarymo, nebuvo.

**2.2. Finansinių ataskaitų valiuta**

 2020 metų ataskaitose visos sumos pateiktos Lietuvos Respublikos valiuta – eurais.

**Minimalios apskaitos politikos nuostatos**

**2.3. Nematerialusis turtas**

 Nematerialusis turtas pripažįstamas, jei atitinka 13-ajame VSAFAS ,,Nematerialusis turtas“ pateiktą sąvoką ir nematerialiajam turtui nustatytus kriterijus. Nematerialusis turtas pripažįstamas, jei tikėtina, kad įmonė gaus su šiuo turtu susijusią ekonominę naudą ir jei turto vertė gali būti patikimai įvertinta.

 Įsigytas nematerialusis turtas pirminio pripažinimo metu apskaitoje registruojamas įsigijimo savikaina, kurią sudaro pirkimo kaina, įskaitant importo ir kitus mokesčius, atėmus prekybos nuolaidas.

 Išankstiniai mokėjimai už nematerialųjį turtą apskaitoje registruojami nematerialiojo turto sąskaitose.

 Neatlygintinai gautas iš kito viešojo sektoriaus subjekto nematerialus turtas apskaitoje registruojamas ta pačia įsigijimo savikaina, kuria buvo užregistruotas perduodančios įmonės apskaitoje. Kai nematerialusis turtas gaunamas iš ne viešojo sektoriaus subjekto arba įsigytas už simbolinį atlygį, apskaitoje registruojamas tikrąja verte įsigijimo dieną. Jei šios vertės neįmanoma nustatyti, registruojamas simboline 1 euro verte.

 Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose parodomas įsigijimo savikaina, atėmus sukauptą amortizaciją ir nuvertėjimą,

jei jis yra.

 Įstaigos nematerialiojo turto naudingo tarnavimo laikas yra ribotas.

 Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Tam tikro nematerialiojo turto vieneto amortizacija pradedama skaičiuoti nuo sekančio mėnesio, kai turtas pradedamas naudoti, ir nebeskaičiuojamas, kai turtas visiškai amortizuojamas.

 Nematerialiojo turto amortizacija Įstaigoje skaičiuojama, vadovaujantis 2014 m. lapkričio 5 d. Lietuvos Respublikos Vyriausybės 2014 m. lapkričio 5 d. nutarimu Nr. 1215 „Dėl Lietuvos Respublikos Vyriausybės 2009 m. birželio 10 d. nutarimo Nr. 564 „Dėl minimalios ilgalaikio materialiojo turo vertės nustatymo ir ilgalaikio turto nusidėvėjimo (amortizacijos) minimalių ir maksimalių ekonominių normatyvų viešojo sektoriaus subjektams sąrašo patvirtinimo“ pakeitimo“ patvirtintais ilgalaikio turto nusidėvėjimo (amortizacijos) normatyvais viešojo sektoriaus subjektams.

**2.4. Ilgalaikis materialusis turtas**

 Ilgalaikis materialusis turtas pripažįstamas ir registruojamas apskaitoje, jei atitinka 12-ajame VSAFAS ,,Ilgalaikis materialusis turtas“ pateiktą ilgalaikio materialiojo turto sąvoką ir nustatytus ilgalaikio materialiojo turto pripažinimo kriterijus.

 Ilgalaikis materialusis turtas pagal pobūdį skirstomas į pagrindines grupes, nustatytas VSAFAS-e.

 Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Pradinę ilgalaikio materialiojo turto vertę sudaro įsigijimo kaina ir visos tiesiogiai priskirtos išlaidos, susijusios su turto parengimu eksploatacijai arba perkėlimu į jo naudojimo vietą.

 Išlaidos, tokios kaip remonto ir eksploatavimo, patirtos ilgalaikiam materialiajam turtui pradėjus veikti, paprastai yra apskaitomos tą laikotarpį, kai jos buvo patirtos, veiklos sąnaudomis. Įstaigoje taikoma minimali ilgalaikio turto vertė 500 Eur, likvidacinė vertė 1 Eur.

 Išankstiniai mokėjimai už ilgalaikį materialųjį turtą registruojami tam skirtose ilgalaikio materialiojo turto sąskaitose.

 Ilgalaikio materialiojo turto nusidėvėjimas Įstaigoje skaičiuojamas, vadovaujantis 2014 m. lapkričio 5 d. Lietuvos Respublikos Vyriausybės 2014 m. lapkričio 5 d. nutarimu Nr. 1215 „Dėl Lietuvos Respublikos Vyriausybės 2009 m. birželio 10 d. nutarimo Nr. 564 „Dėl minimalios ilgalaikio materialiojo turo vertės nustatymo ir ilgalaikio turto nusidėvėjimo (amortizacijos) minimalių ir maksimalių ekonominių normatyvų viešojo sektoriaus subjektams sąrašo patvirtinimo“ pakeitimo“ patvirtintais ilgalaikio turto nusidėvėjimo (amortizacijos) normatyvais viešojo sektoriaus subjektams, taikant tiesiogiai proporcingą (tiesinį) metodą.

 Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, ir nebeskaičiuojamas , kai likutinė vertė sutampa su likvidacine verte.

 Kai turtas parduodamas arba nurašomas, jo įsigijimo savikainos, sukaupto nusidėvėjimo ir, jei yra, nuvertėjimo sumos nurašomos.

 Ilgalaikio materialiojo turto rekonstravimo bei remonto darbų verte, kai pripažįstamas esminis turto pagerinimas, didinama to turto įsigijimo savikaina, ir patikslinamas likęs turto naudingo tarnavimo laikas.

 Finansinėse ataskaitose ilgalaikis materialusis turtas rodomas įsigijimo savikaina, atėmus sukauptą nusidėvėjimo ir, jei yra, nuvertėjimo sumą.

**2.5. Biologinis turtas**

 Biologinio turto apskaitą reglamentuoja 16-asis VSAFAS „Biologinis turtas ir mineraliniai ištekliai“.

 Biologinio turto Įstaiga neturi.

**2.6. Finansinis turtas ir finansiniai įsipareigojimai**

 Finansinio turto ir finansinių įsipareigojimų apskaitą reglamentuoja 17-asis VSAFAS ,,Finansinis turtas ir finansiniai įsipareigojimai".

 Finansinio turto Įstaiga neturi.

 Trumpalaikiai finansiniai įsipareigojimai – tai trumpalaikės mokėtinos skolos tiekėjams, mokėtini veiklos mokesčiai bei kiti trumpalaikiai įsipareigojimai.

 Pirminio pripažinimo metu finansiniai įsipareigojimai įvertinami įsigijimo savikaina.

**2.7. Atsargos**

 Atsargų apskaita Įstaigoje tvarkoma, vadovaujantis 8-uoju VSAFAS ,,Atsargos“.

 Atsargos Įstaigos apskaitoje grupuojamos į smulkesnes grupes: medžiagos, degalai, atsarginės dalys, medikamentai, medicininiai instrumentai, ūkinis inventorius.

 Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja galimo realizavimo verte, atsižvelgiant į tai, kuri iš jų mažesnė. Atsargų gabenimo, sandėliavimo ir kitos išlaidos gali būti pripažįstamos sąnaudomis tą laikotarpį, kai buvo patirtos, jei suma yra nereikšminga.

Apskaičiuodama atsargų, sunaudotų, teikiant paslaugas, ar parduotų atsargų savikainą, Įstaiga taiko FIFO nuolat apskaitomų atsargų įkainojimo būdą.

 Atiduoto naudoti inventoriaus vertė iš karto įtraukiama į sąnaudas. Naudojamo inventoriaus kiekinė ir vertinė apskaita tvarkoma nebalansinėse sąskaitose iki nurašymo.

**2.8. Finansavimo sumos**

 Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos“. Finansavimo sumos pripažįstamos, kai atitinka VSAFAS nustatytus kriterijus.

 Finansavimo sumos Įstaigoje - iš valstybės biudžeto, savivaldybės biudžeto, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirtas Įstaigos nuostatuose nustatytiems tikslams ir programoms įgyvendinti. Finansavimo sumos apima ir Įstaigos gautus arba gautinus pinigus ir kitą turtą pavedimams vykdyti, kitas lėšas Įstaigos išlaidoms dengti ir paramos būdu gautą turtą.

 Įstaigos gautos (gautinos) finansavimo sumos pagal paskirtį skirstomos į finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

 Finansavimo sumos nepiniginiam turtui įsigyti yra gaunamos kaip nemokamai gautas ilgalaikis turtas arba atsargos, įskaitant paramą, arba kaip pinigai, skirti įsigyti ilgalaikį arba trumpalaikį nepiniginį turtą.

 Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.

 Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

**2.9. Atidėjiniai**

 Atidėjinių apskaitos principai, metodai ir taisyklės nustatyti 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“. Atidėjinio įsipareigojimas – tai ūkinis įvykis, dėl kurio atsiranda teisinė prievolė arba viešojo sektoriaus subjekto neatšaukiamasis pasižadėjimas ir nėra jokio kito pasirinkimo, kaip tik įvykdyti tą prievolę ar pasižadėjimą.

**2.10. Nuoma, finansinė nuoma (lizingas)**

 Nuomos, finansinės nuomos (lizingo) apskaitos principai, metodai ir taisyklės nustatyti 19-ajame VSAFAS ,,Nuoma. Finansinė nuoma (lizingas) ir kitos turto perdavimo sutartys“.

 Standartas nustato viešojo sektoriaus subjekto ūkinių operacijų ir ūkinių įvykių, atsirandančių iš nuomos, finansinės nuomos (lizingo) ir kitų sutarčių, kuriomis pereina teisė valdyti ir naudoti turtą, registravimo apskaitoje ir pateikimo finansinėse ataskaitose reikalavimus.

 Nuomos sutartims taikomas turinio viršenybės prieš formą principas. Nuomos sandoriai grupuojami į veiklos nuomos ar finansinės nuomos (lizingo) sandorius, atsižvelgiant į tai, kiek turto nuosavybės teikiamos naudos ir rizikos tenka nuomotojui ir kiek nuomininkui. Nuoma yra laikoma finansine nuoma, jei iš esmės visa su turto nuosavybe susijusi nauda ir didžioji dalis rizikos perduodama nuomininkui. Nuoma laikoma veiklos nuoma, kai didžioji dalis su turto nuosavybe susijusios rizikos ir naudos neperduodama nuomininkui, o lieka nuomotojui. Nuomos įmokos pagal veiklos nuomos sutartį yra registruojamos apskaitoje kaip sąnaudos tolygiai per nuomos laikotarpį.

 Viešojo sektoriaus subjektas turtą, gautą pagal panaudos sutartis, registruoja nebalansinėse sąskaitose turto kontrolei užtikrinti.

 Pagal panaudos sutartis gauto turto paprastojo remonto ir eksploatavimo išlaidos pripažįstamos sąnaudomis pagal 12-ojo VSAFAS „Ilgalaikis materialusis turtas“ nuostatas.

 Įstaiga finansinės nuomos (lizingo) sutarčių neturi.

  **2.11. Segmentai**

 Informacijos pateikimas pagal segmentus pateikimo finansinėse ataskaitose reikalavimai nustatyti 25-ajame VSAFAS ,,Segmentai”.

 Įstaigos veikla priskiriama Sveikatos apsaugos segmentui.

**2.12. Pajamos**

 Pajamų apskaitos principai, metodai ir taisyklės nustatyti 10-ajame VSAFAS „Kitos pajamos“ ir 20-ajame VSAFAS „Finansavimo sumos“.

 Pajamų apskaitai taikomas kaupimo principas.

 Finansavimo pajamos pripažįstamos tuo pačiu laikotarpiu, kai patiriamos su šiomis pajamomis susijusios sąnaudos.

 Pajamos, išskyrus finansavimo pajamas, pripažįstamos, kai tikėtina, jog Įstaiga gaus su sandoriu susijusią ekonominę naudą, kai Įstaiga gali patikimai įvertinti su pajamų uždirbimu susijusias sąnaudas.

 Pajamomis laikoma tik pačios Įstaigos gaunama ekonominė nauda. Įstaigos pajamomis nepripažįstamos trečiųjų asmenų vardu surinktos sumos, kadangi tai nėra ekonominė nauda.

 Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, nepriklausomai nuo pinigų gavimo momento.

 Kitos pajamos – tai paslaugų, prekių, turto pardavimo, turto naudojimo pajamos.

**2.13. Sąnaudos**

 Sąnaudų apskaitos pricipai, metodai ir taisyklės nustatytos 11-ajame VSAFAS ,,Sąnaudos“.

 Sąnaudos apskaitoje pripažįstamos, vadovaujantis kaupimo ir palyginimo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką.

 Sąnaudų dydis įvertinamas sumokėta arba mokėtina pinigų suma.

 Sąnaudos grupuojamos į darbo užmokesčio ir socialinio draudimo, nusidėvėjimo ir amortizacijos, komunalinių paslaugų ir ryšių paslaugų, komandiruočių, transporto, kvalifikacijos kėlimo, paprastojo remonto ir eksploatavimo, nuvertėjimo ir nurašytų sumų, sunaudotų ir parduotų atsargų, nuomos, kitų paslaugų bei kitas sąnaudas.

**2.14. Sandoriai užsienio valiuta**

 Sandorių užsienio valiuta apskaitos principai, metodai ir taisyklės nustatyti 21-ajame VSAFAS ,, Sandoriai užsienio valiuta“.

 Užsienio valiuta išreikšti sandoriai apskaitomi pagal sandorio dieną galiojantį oficialų valiutos keitimo kursą. Pelnas ir nuostoliai iš tokių sandorių yra apskaitomi veiklos rezultatų ataskaitoje.

 Sandorių užsienio valiuta Įstaigoje nėra.

**2.15. Tarpusavio užskaitos**

 Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos.

 Palyginamieji skaičiai yra koreguojami, kad atitiktų ataskaitinių metų finansinius rezultatus.

**2.16. Balanse neatspindėtos teisės ir įsipareigojimai**

 Neapibrėžti įsipareigojimai nepripažįstami finansinėje apskaitoje, kadangi tokių įsipareigojimų suma negali būti patikimai nustatyta, arba nėra tikėtina, kad juos reikės vykdyti.

 Neapibrėžtų įsipareigojimų Įstaigoje nėra.

 Pagal panaudos sutartis gautas turtas apskaitomas Įstaigos nebalansinėje sąskaitoje.

1. **AIŠKINAMOJO RAŠTO PASTABOS**

Aiškinamojo rašto pastabas sudaro lentelės ir tekstinė informacija. Visos aiškinamojo rašto pastabos numeruojamos eilės tvarka. Aiškinamojo rašto pastabos numeris nurodomas prie finansinių ataskaitų straipsnio, kurį jis paaiškina.

**FINANSINĖS BŪKLĖS ATASKAITA**

 **Pastaba Nr. 1.** Apskaitos politikos ir apskaitos įverčių keitimo per ataskaitinį laikotarpį nebuvo.

 **Pastaba Nr. 2.** Informacija pagal veiklos segmentus pateikiama pagal 25-ojo VSAFAS „Segmentai“ priede nustatytą formą.

 **Pastaba Nr. 3.** Nematerialusis turtas.

 Per ataskaitinį laikotarpį Įstaiga ilgalaikio nematerialaus turto neįsigijo.

 Per ataskaitinį laikotarpį Įstaiga ilgalaikio nematerialaus turto nenurašė.

 Įstaigos veikloje yra naudojamas ilgalaikis nematerialusis turtas – programinė įranga ir jos licencijos, Įstaigos internetinė svetainė - kuris visiškai amortizuotas, jo įsigijimo savikaina 1622 Eur.

 Informacija apie nematerialiojo turto balansinės vertės pasikeitimą per 2020 m. pateikiama pagal 13-ojo VSAFAS 1 priede nustatytą formą.

 Nematerialiojo turto nuvertėjimo Įstaigos apskaitoje nėra.

 Turto, kurio kontrolę riboja sutartys ar teisės aktai, turto, užstatyto, kaip įsipareigojimų įvykdymo garantija, ir turto, kuris nebenaudojamas Įstaigos veikloje, nėra.

 **Pastaba Nr. 4.** Ilgalaikis materialusis turtas.

 Ilgalaikio materialiojo turto apskaitos politika trumpai aprašyta šio rašto Apskaitos politikos dalyje.

 Įstaigoje yra šios ilgalaikio materialiojo turto grupės, joms nustatytas naudingo tarnavimo laikas:

| Balansinės sąskaitos Nr. | Ilgalaikio materialiojo turto grupė | Naudingo tarnavimo laikas, metais |
| --- | --- | --- |
|  1202201 |  Negyvenamieji pastatai | 80 |
| 1205301 | Medicinos įranga | 9 |
| 1205401 | Kitos mašinos ir įrenginiai | 24 |
| 1208101 | Baldai | 11 |
| 1208201 | Kompiuteriai ir jų įranga | 6 |
| 1208301 | Kopijavimo ir dokumentų dauginimo priemonės | 7 |
| 1208301 | Kita biuro įranga | 9 |
| 1209401 | Kitas ilgalaikis materialusis turtas | 5 |

 Informacija apie ilgalaikio materialiojo turto balansinės vertės pagal ilgalaikio materialiojo turto grupes pasikeitimą per ataskaitinį laikotarpį pateikiama pagal 12 –ojo VSAFAS-o 1 priede nustatytą formą.

 2020 m. Įstaigos balanse registruota nauja ilgalaikio materialiojo turto grupė – pastatai (negyvenamieji pastatai). Sutinkamai su Lazdijų rajono savivaldybės tarybos 2020 m. lapkričio 27 d. sprendimu Nr. 5TS-567 „Dėl turto perdavimo valdyti, naudoti ir disponuoti patikėjimo teise viešajai įstaigai „Lazdijų savivaldybės pirminės sveikatos priežiūros centas“ bei Lazdijų rajono savivaldybės tarybos 2020 m. gruodžio 18 d. sprendimu Nr. 5TS-598 „Dėl turto perdavimo valdyti, naudoti ir disponuoti patikėjimo teise viešajai įstaigai „Lazdijų savivaldybės pirminės sveikatos priežiūros centas“ , Lazdijų rajono savivaldybė perdavė Įstaigai patikėjimo teise 99 metų laikotarpiui valdyti, naudoti ir disponuoti patikėjimo teise Lazdijų rajono savivaldybei nuosavybės teise priklausantį nekilnojamąjį turtą – negyvenamąsias patalpas, iki tol Įstaigos naudotas panaudos teise. Bendra patikėjimo teise įsigyto nekilnojamo turto įsigijimo vertė – 207453,56 Eur, nusidėvėjimas – 109485,15, likutinė vertė – 97968,41 Eur.

 Per ataskaitinį laikotarpį Įstaiga įsigijo vienuolika ilgalaikio materialiojo turto vienetų, priskirtų medicininės įrangos grupei. Medicininė įranga įsigyta iš finansavimo lėšų ir kaip nemokamai gautas ilgalaikis turtas, bendra įsigijimo savikaina – 12243,63 Eur.

 Per ataskaitinį laikotarpį Įstaiga nurašė vieną ilgalaikio materialiojo turto vienetą, kurio įsigijimo vertė 782 Eur, nusidėvėjimas 782 Eur. Nusidėvėjęs ilgalaikis materialusis turtas (kompiuteris) buvo pripažintas netinkamu Įstaigos funkcijoms įgyvendinti.

 Įstaigoje yra ilgalaikio materialaus turto , kuris nudėvėtas, tačiau naudojamas:

|  |  |  |  |
| --- | --- | --- | --- |
| Balansinės sąskaitos Nr. | Sąskaitos pavadinimas | Įsigijimo savikaina, Eur | Sukauptas nusidėvėjimas, Eur |
| 12053011 | Medicinos įranga (PSDF) | 25566,84 | 25561,64 |
| 12053012 | Medicinos įranga (savos lėšos) | 558,25 | 557,96 |
| 12053013 | Medicinos įranga (SB)  | 25307,00 | 25305,26 |
| 12081011 | Baldai (PSDF)  | 2508,11 | 2506,96 |
| 12081012 | Baldai (savos lėšos)  | 2441,01 | 2439,56 |
| 12082012 | Kompiuterinė įranga (SB)  | 1747,86 | 1747,27 |
| 12082014 | Kompiuterinė įranga (ES) | 6808,33 | 6805,69 |
| 12082015 | Kompiuterinė įranga (VB) | 1201,47 | 1200,92 |
| 12083011 | Kita biuro įranga (PSDF)  | 1093,61 | 1093,32 |
| 12094012 | Kitas ilgalaikis materialusis turtas (savos lėšos) | 479,90 | 479,61 |
|  | **Viso:** | **67712,38** | **67698,19** |

 Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija, Įstaigoje nėra.

 Lazdijų rajono savivaldybės taryba 2013 m. gruodžio 18 d. sprendimu Nr. 5TS-943 „Dėl turto, reikalingo greitosios medicinos pagalbos paslaugoms Lazdijų rajono savivaldybės teritorijoje teikti, panaudos ir nuomos“, įpareigojo Įstaigą nuo 2014 m. sausio 1 d. 10 metų laikotarpiui išnuomoti VšĮ „Alytaus rajono greitosios medicinos pagalbos stotis“ sprendime nurodytą ilgalaikį materialųjį turtą. 2020 m. gruodžio 31 d. duomenimis išnuomoto ilgalaikio turto pradinė įsigijimo vertė 7475,09 Eur, nusidėvėjimas 6692,63 Eur, likutinė vertė 782,46 Eur.

 Turto, įsigyto pagal finansinės nuomos (lizingo) sutartis, Įstaigoje nėra.

 Sutarčių, pasirašytų dėl ilgalaikio materialiojo turto įsigijimo ateityje, ataskaitinio laikotarpio pabaigoje, nėra.

 Įstaiga neturi ilgalaikio materialiojo turto, priskirto prie žemės, kilnojamųjų arba nekilnojamųjų kultūros vertybių grupių.

 Pagal panaudos sutartis gautą ilgalaikį materialųjį turtą Įstaiga apskaito nebalansinėje sąskaitoje.

 Turto, perduoto Turto bankui, Įstaigoje nėra.

 **Pastaba Nr. 08**. Atsargos.

 Informacija apie atsargų vertės pasikeitimą per ataskaitinį laikotarpį pateikiama pagal 8-ojo VSAFAS 1 priede nustatytą formą.

 Atsargos (įsigijimo savikaina) – 17334 Eur.

 Atsargos suskirstytos į grupes:

|  |  |
| --- | --- |
| Atsargų grupė | Vertė , Eur |
| Medžiagos | 191,15 |
| Degalai | 150,55 |
| Medikamentai | 603,41 |
| Medicininiai instrumentai | 13823,65 |
| Vakcina | 2383,56 |
| Plombos | 181,27 |
| **Viso:** | **17333,59** |

  **Pastaba Nr. 09.** Išankstiniai apmokėjimai**.**

 Pateikiame informaciją apie išankstinius mokėjimus pagal 6-ojo VSAFAS 6 priede nustatytą formą.

 Išankstiniai mokėjimai – 135 Eur – detalizuojami lentelėje:

|  |  |
| --- | --- |
| Pavadinimas | Suma, Eur |
| Išankstinių apmokėjimų įsigijimo savikaina: | 86,00 |
|  Išankstiniai mokėjimai tiekėjams (spaudos užsakymas) | 86,00 |
| Kitos ateinančių laikotarpių sąnaudos: | 48,53 |
|  Transporto priemonių draudimas | 48,53 |
| **Viso:** | **134,53** |

 **Pastaba. Nr. 10**. Per vienus metus gautinos sumos.

 Pateikiame informaciją apie per vienus metus gautinas sumas pagal 17-ojo VSAFAS 7 priede nustatytą formą.

 Per vienerius metus gautinos sumos – 27187 Eur - išdėstytos lentelėje:

|  |  |  |  |
| --- | --- | --- | --- |
| Pirkėjo pavadinimas | Suma, Eur | Skolos atsiradimo data | Per vienerius metus gautinos sumos |
| Vilniaus TLK | 1288,72 | 2020-12-31 | Gautinos finansavimo sumos |
| Vilniaus TLK | 445,2824707,23  | 2020-11-302020-12-31 | Už pirminės ambulatorinės asmens sveikatos priežiūros paslaugos |
| Vilniaus TLK | 459,20 | 2020-12-31 | Už prevencinių priemonių sveikatos programos |
| Lazdijų Motiejaus Gustaičio gimnazija, BĮ | 100,24 | 2020 - 12-18 | Už mokamos medicininės paslaugos(profilaktinis darbuotojų patikrinimas) |
| Rosvita Rupšienė | 151,59 | 2020 -12 -31 | Už komunalines paslaugas |
| A. Šerėnienės individuali įmonė | 35,01 |  2020 -12-30 | Už komunalines paslaugas |
| **Viso:** | **27187,27** |  |  |

 **Pastaba Nr. 11**. Pinigai ir pinigų ekvivalentai.

 Informacija apie pinigus ir pinigų ekvivalentus pateikiama pagal 17-ojo VSAFAS 8 priede nustatytą formą.

 Pinigai Įstaigos bankų sąskaitose ir kasoje 2020 m. gruodžio 31 d.:

|  |  |  |
| --- | --- | --- |
| Pinigai bankų sąskaitose/ Sąskaitos Nr. | Bankas | Suma, Eur |
| LT527300010036745242 | „Swedbank“ AB | 98160,79 |
| LT127300010157661797(Projekto lėšų sąskaita) | „Swedbank“ AB | 0,00 |
| LT364010042200243459 | Luminor Bank AS Lietuvos skyrius | 6993,92 |
| LT444010051001877912(Pinigų įnešimo kortelės sąskaita) | Luminor Bank AS Lietuvos skyrius | 0,00 |
| Pinigai kasoje | Kasa | 1,48 |
|  | **Viso:** | **105156,19** |

 **Pastaba Nr. 12**. Finansavimo sumos.

 Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikiama pagal pagal 20-ojo VSAFAS 4 priede nustatytą formą.

 Informacija apie finansavimo sumų likučius pateikiama pagal 20-ojo VSAFAS 5 priede nustatytą formą.

 Informacija apie per ataskaitinį laikotarpį gautą finansinę ir nefinansinę paramą pateikiama pagal 6-ojo VSAFAS 7 priede nustatytą formą.

 Informacija apie paramos panaudojimą per ataskaitinį laikotarpį pateikiama pagal 6-ojo VSAFAS 8 priede nustatytą formą.

 Finansavimo sumos iš valstybės biudžeto 72252,85 Eur. Jas sudaro finansavimo sumų, gautų ilgalaikiam turtui įsigyti, nepanaudota dalis, patikėjimo teise gauto ilgalaikio turto likutinė vertė bei nemokamai gautų atsargų likutis.

 Finansavimo sumos iš savivaldybės biudžeto 38274,57 Eur. Jas sudaro finansavimo sumų, gautų ilgalaikiam turtui įsigyti, nepanaudota dalis bei patikėjimo teise gauto ilgalaikio turto likutinė vertė.

 Finansavimo sumos iš Europos Sąjungos biudžeto 13739,83 Eur. Jas sudaro finansavimo sumų, gautų ilgalaikiam turtui įsigyti, nepanaudota dalis nei nemokamai gauto ilgalaikio turto likutinė vertė.

 Finansavimo sumų likutį iš kitų šaltinių sudaro 4325,00 Eur, detalizuojama:

 - nemokamai gautų vakcinų likutis – 2383,560 Eur;

 - paramos (1,2%) lėšos banke – 1941,449 Eur.

 **Pastaba Nr. 17.** Trumpalaikiai įsipareigojimai.

 Informacija apie mokėtinas sumas pateikiama pagal 17-ojo VSAFAS 12 priede nustatytą formą.

 Tiekėjams mokėtinos sumos už prekes ir paslaugas detalizuotos lentelėje:

|  |  |  |
| --- | --- | --- |
| Pavadinimas | Suma , Eur | Įsipareigojimoatsiradimo data |
| UAB „Alytaus regiono atliekų tvarkymo centras“ | 12,44 | 2020 m. gruodžio mėn. |
| UAB „Gelsva“ | 3,51 | 2020 m. gruodžio mėn. |
| Lazdijų r. Sigito Gedos gimnazija | 106,47 | 2020 m. gruodžio mėn. |
| UAB „Diagnosikos laboratorija“ | 363,79 | 2020 m. gruodžio mėn. |
| UAB „LIMETA“ | 553,27 | 2020 m. gruodžio mėn. |
| Lazdijų rajono savivaldybės administracija | 17,65 | 2020 m. gruodžio mėn. |
| Kauno skalbykla, UAB | 6,05 | 2020 m. gruodžio mėn. |
| UAB „Tele2“ | 18,11 | 2020 m. gruodžio mėn. |
| Telia Lietuva, AB | 118,54 | 2020 m. gruodžio mėn. |
| UAB „Viada LT“ | 106,17 | 2020 m. gruodžio mėn. |
| UAB „Lazdijų šiluma“ | 584,72 | 2020 m. gruodžio mėn. |
| **Viso:** | **1890,72** |  |

 Sukauptos mokėtinos sumos:

|  |  |
| --- | --- |
| Sukauptos mokėtinos sumos | Suma, Eur |
| Sukauptos atostoginių sąnaudos | 22138,25 |
| Sukauptos valstybinio socialinio draudimo įmokų sąnaudos | 403,13 |
| **Viso:** | **22541,38** |

 **Pastaba Nr. P18.** Grynasis turtas.

 Grynojo turto pokyčių ataskaita pateikta pagal 4-ojo VSAFAS 1 priede nustatytą formą.

 2020 m. gruodžio 31 d. Įstaigos dalininkų kapitalas 39339,70 Eur.

 Lazdijų rajono savivaldybės taryba 2020 m. sausio 31 d. sprendimu Nr. 5TS-238 „Dėl finansinio turto investavimo ir perdavimo VšĮ „Lazdijų savivaldybės pirminės sveikatos priežiūros centras“ Įstaigos dalininkų kapitalą padidino investuojamo ir perduodamo Įstaigai finansinio turto verte – 1089,00 Eur (nuo 38250,70 Eur iki 39339,70 Eur).

 Ataskaitinio laikotarpio finansinis rezultatas – perviršis 10509 Eur.

 **VEIKLOS REZULTATŲ ATASKAITA**

 **Pastaba Nr. 21.** Pajamos.

 Įstaigos pagrindinės veiklos kitos pajamos 2020 m. laikotarpiu atsispindi lentelėje, pateiktoje pagal 10-ojo VSAFAS 1 priede nustatytą formą.

 Suteiktų paslaugų pajamų struktūra pateikiama lentelėje:

|  |  |  |
| --- | --- | --- |
| Eil. Nr. | Suteiktų paslaugų pajamos | Suma, Eur |
| 2020 m. | 2019 m. | Pokytis |
| **1.** | **Iš privalomojo sveikatos draudimo fondo:** | **323057,51** | **275021,42** | **+48036,09** |
| 1.1. | Už suteiktas pirminės ambulatorinės asmens sveikatos priežiūros paslaugas, t. sk.:  | 306379,26 | 262584,02 | +43795,24 |
| 1.1.1. |  už pirminės ambulatorinės asmens sveikatos priežiūros paslaugas | 233951,07 | 207318,09 | +26632,98 |
| 1.1.2. |  už skatinamąsias medicinines paslaugas | 37978,44 | 33141,38 | +4837,06 |
| 1.1.3. |  už slaugos paslaugos namuose | 14319,96 | 12223,94 | +2096,02 |
| 1.1.4. |  už gerus pirminės ambulatorinės asmens sveikatos priežiūros gerus darbo rezultatus | 20129,79 | 9900,61 | +10229,18 |
| 1.2. | Už prevencinių programų vykdymą | 16674,35 | 12403,08 | 4271,27 |
| 1.3. | Už kompensuojamųjų vaistų pasų išdavimą | 3,90 | 34,32 | -30,42 |
| **2.** | **Pajamos iš kitų juridinių ir fizinių asmenų:** | **26494,56** | **23310,14** | **+3184,42** |
| 2.1. | Suteiktos mokamos medicininės paslaugos  | 22978,11 | 19871,95 | +3106,16 |
| 2.2. | Už odontologines medžiagas | 3516,45 | 3438,19 | +78,26 |
|  | **Viso:** | **349552,07** | **298331,56** | **+51220,51** |

Kitos veiklos pajamos 408 Eur:

|  |  |  |
| --- | --- | --- |
| Eil. Nr. | Kitos veiklos pajamos | Suma, Eur |
| 1. | Turto, nuomojamo pagal Lazdijų rajono savivaldybės tarybos sprendimą, nuomos pajamos | 407,94 |
|  | **Viso:** | **407,94** |

 **Pastaba Nr. P22**. Pagrindinės veiklos sąnaudos.

 Informacija pagal veiklos segmentus pateikiama pagal 25-ojo VSAFAS priede nustatytą formą.

 Veiklos rezultatų ataskaitoje pateikiamos pagrindinės veiklos sąnaudos pagal rūšis per ataskaitinį laikotarpį ir per praėjusį ataskaitinį laikotarpį.

 Įstaigos tarpusavio užskaitos su Vilniaus teritorine ligonių kasa dėl Įstaigos socialinio draudimo įmokų VSDFV Alytaus skyriaus Lazdijų skyriui ir Vilniaus teritorinės ligonių kasos įsiskolinimo Įstaigai už suteiktas paslaugas suma yra 65161,97 Eur.

 Kitos veiklos sąnaudos – tai sąnaudos, susijusios su pajamų, rodomų kitos veiklos pajamų straipsnyje, uždirbimu. 407,94 Eur – išnuomoto ilgalaikio materialiojo turto nusidėvėjimo sąnaudos.

 **Pastaba Nr. P23.** Finansinės ir investicinės veiklos pajamos ir sąnaudos.

 Finansinės ir investicinės veiklos pajamų 2020 m. nebuvo.

 Finansinės ir investicinės veiklos sąnaudos – 128,99 Eur žalos PSDF biudžetui atlyginimas pagal Vilniaus TLK 2020 m. liepos 30 d. patikrinimo pažymą Nr. 1VP-94.

 **Pastaba Nr. 25.** Neapibrėžtieji įsipareigojimai.

 Pagal panaudos sutartis Įstaiga disponuoja turtu, kurio vertė ataskaitinio laikotarpio pabaigoje yra 20297,01 Eur.

Pagal panaudos davėjus detalizuotas turtas pateikiamas lentelėje:

|  |  |  |  |
| --- | --- | --- | --- |
| Eil.Nr. | Panaudos davėjas | Turto vertė, Eur | Sutarties data, Nr. |
| 1. | Lazdijų rajono savivaldybės administracija | 13576,02 | 2016 02 26 Nr. 2016-04-08/37-39/DP-9 |
| 2. | UAB „Diagnostikos laboratorija“ | 810,94907,50 | 2008 01 30 Nr. L-082-082020 01 02 Nr. PSPCDP-6 |
| 3. | UAB „Interlux“ | 238,30260,00 | 2012 09 19 Nr. DC2012/09/192017 05 25 Nr. 4-290/SMG |
| 4. | UAB „PRO ARIS“ | 0,00 | 2015 07 02 Nr. P02-180  |
| 5.  | LSMU ligoninės Kauno klinikos | 4281,61 | 2015 08 03 Nr. SUT-15-DP-12 |
| 6. | Užkrečiamųjų ligų ir AIDS centras | 222,64 | 2019 02 20 Nr. 36 ULAC |
|  | **Viso:** | 20297,01 |  |

 Nebalansinėje sąskaitoje apskaitomas atiduotas naudoti ūkinis inventorius, jo vertinė išraiška 28784,86 Eur.

Direktorė Aušra Dainauskienė

Vyriausioji buhalterė Rasuolė Mikelskienė